Alizia Battenbergekoa

Alizia Battenbergekoa (Victoria Alice Elizabeth Julia Marie; Windsor gaztelua, 1885eko otsailaren 25a – Buckingham jauregia, 1969ko abenduaren 5a) britainiar printzesa izan zen.

Luis Battenbergekoa eta Viktoria Hesse-Darmstadtekoaren alaba izan zen. Andres Greziakoaren emaztea eta Filipe Edinburgokoaren ama izan zen.

Ezkondu zenetik Grezian bizi izan zen eta bi aldiz erbesteratu behar izan zuen, 1917an eta 1922an. 1930ean, eskizofrenia diagnostikatu zioten Andresi, eta erietxe batean sartu zuten, eta ezkontideak bananduta bizi izan ziren harrezkero.

Alizia ongintzan aritu zen Grezian eta Bigarren Mundu Gerran juduak bere etxean babestu zituen.

1967an Greziatik alde egin zuen diktadura militarra ezarri ondoren, eta Londresen hil zen bi urte geroago. Haren gorpuzkiak Windsor gazteluko kriptan lurperatu zituzten, eta 1988an Jerusalemgo Olibondoen Mendiko Maria Magdalenaren elizara eraman zituzten.

Kategoria:Berkshire konderriko jendea
Kategoria:Battenberg familia
Kategoria:Erbesteratuak
Kategoria:Greziako ekialdeko ortodoxoak
Kategoria:Juduak Holokaustotik salbatzea
Kategoria:Londresen hildakoak
Kategoria:Maria Luisa Erreginaren Dama Nobleen Ordenako damak